2021-æм азы декабрь

;2021-æм азы 31 декабры
*  Уæрæсе Кубæмæ арвыста 22 тоннæйы гуманитарон æххуыс. Кубæйы медиктæ райсдзысты хъахъхъæнæг дарæс æмæ шприцтæ, æндæр дзауматы ’хсæн.
;2021-æм азы 26 декабры
*  Уфайæ Оренбургмæ фæндагыл æрцыдис авари 22 хæдтулгæйы хайадистæй. Иу адæймаг дзыхъмард фæцис, бирæтæ фæцæф сты.
;2021-æм азы 25 декабры
*  Дзæуджыхъæуы лакаг æвзагыл театры спектакльмæ æрбацыдысты 500 театрдзауы. 
;2021-æм азы 21 декабры
*  Ручъы тъунелы хуссарварс рацыд зӕй, миты бын фесты фондз уӕрӕсейаг ӕфсӕддоны. Уыдонæй дыууæйы фервæзын кодтой, æртæ фæмардысты.
;2021-æм азы 20 декабры
*  Транскам тæссаг у зæйтæ рацæуынæй, æмæ уый тыххæй æхгæд æрцыдис. Хæххон районты ма уары мит.
;2021-æм азы 19 декабры

*  Чилийы ног президент сси Габриэль Борич, хорватаг равзæрды социалист бæстæйы хуссарæй.
*  Ростов-Доныл: археологтæ къахтой Фыдыбæстæйы Стыр хæсты рæстæджы немыцаг хæстон позицитæ æмæ дзы ссардтой скифаг аг. Рестраврацийы фæстæ аджы æвдисдзысты бынæттон музейы.
;2021-æм азы 18 декабры
*  Пакистаны хуссары Карачийы сахары банчы мидæг срæмыгъди æрдзон газы æртæдзæн, æппынкъаддæр 14 адæймаджы фæмардысты.
;2021-æм азы 17 декабры
*  Уæрæсейы астæуккаг скъолаты хæрæндонты ’хсæн конкурсы уæлахизгæнджытæй иу сси Æрыдоны 1-æм скъолайы хæрæндон.
;2021-æм азы 14 декабры

*  Финляндийы радио куыд фехъусын кодта, ноябры дæргъы еврозонæйы инфляци 4,9% онг схызти.
*  Сау денджызы ныгуылæны АИШ-ы ракетæхæссæг хæстон нау «Арли Бёрк» бацархайдта Гуырдзыстоны арæнгæс флотимæ иумæйаг ахуыры.
;2021-æм азы 13 декабры
*  Мæскуымæ ’ввахс фæндагыл цæугæйæ ссыгъди, Узбекистанæй рог хæдтулгæтæ чи ласта, ахæм уæзласæн машинæ. Ничи фæцæф, фæлæ æртæ хæдтулгæйы бынтон басыгъдысты.
*  Сомих æмæ Турчы ’хсæн тагъд рæстæджы хæдтæхджытæ тæхын райдайдзысты, — уый тыххæй фехъусын кодта къуырисæры Турчы фæсарæйнаг хъуыддæгты министр Чавушоглу. Бирæ азты дæргъы дыууæ паддзахады ’хсæн ницы бастдзинад уыдис.
;2021-æм азы 12 декабры
*  Приднестровьейы цæрджытæ æвзарынц республикæйы æвдæм президенты.
;2021-æм азы 11 декабры
*  Турчы президент Реджеп Эрдоган загъта, социалон хызтæ, дам, демократийæн тынг тас сты, зæгъгæ, уый тыххæй æмæ дзы сайæн ныхæстæ парахат кæнынц.
;2021-æм азы 10 декабры

*  Лондоны апелляцион тæрхондон сразы и WikiLeaks-ы бындурæвæрæг Джулиан Ассанжы АИШ-мæ арвитыныл.
;2021-æм азы 9 декабры
*  Моргуаты Жаннæ баззади Цæгат Ирыстоны сæйраг æвзарæн къамисы сæргъы, йæ хæдивæгæй ма уыдзæн Хъуыдакаты Сосланбег. Сæ кандидатурæтæ сфидар кодтой сæйраг æвзарæн къамисы уæнгтæ
*  КАМАЗ йæхицæй радих кодта ног акционерон æхсæнад «Кама», кæцы рог хæдтулгæтæ электрон змæлынгæнæгимæ уадздзæн. 2024-æм азмæ Уæрæсейы куыстуæттæ афæдз араздзысты 25 мин электромобилы.
;2021-æм азы 8 декабры

*  Олаф Шольц сси Германы ног канцлер Ангелæ Меркелы бæсты, Бундестаджы депутаттæй æртæ сæдæйæ фылдæр йæ кандидатурæйы ныхмæ уыдысты, афтæмæй.
*  Женевæйы ацыдис Фæскавказы æдасдзинады тыххæй дискусситы 55-æм зылд, ныхас дзы цыдис регионы сабырдзинад хъахъхъæнын æмæ Тырсыгомæй рацæуæг ирæтты бартæ нæ халыны тыххæй.
;2021-æм азы 7 декабры
*  Мæскуыйы бирæфункционалон центртæй иуы 45-аздзыд хæстон пенсиисæг йæ дамбацæйæ æхсын байдыдта, маскæ дæхиуыл скæн, зæгъгæ, уымæн куы загътой, уæд. Цыппар адæймаджы фæцæф, дыууæ фæмард сты. Æхсæджы бауырæдтой.
*  Мæскуыйы метрополитены æмрæстæджы скусын кодтой дæс ног станцæйы.
;2021-æм азы 6 декабры
*  Дыццæджы Мæскуыйы цы тыхджын мит рауардзæн, уый уыдзæн 1949-æм азæй æппæты тыхджындæн митуард Уæрæсейы сæйраг сахары, — хъусын кæнынц метеорологтæ.
*  Дзæуджыхъæумæ цæуы ног трамвай, фыццаг ног вагон уынгты фæзындзæн 20 декабры. 
;2021-æм азы 5 декабры
*  Цхинвалы цæрæг йæ къæбицы ссардта гранатæ Ф-1. Хуссар Ирыстоны æнæнхъæлæджы цауты министрады специалисттæ гранатæ сахары æдде срæмудзын кодтой.
*  Айразмæ Хуссар Африкæйы Республикæйæ Мæскуымæ чи æрыздæхт, уыдоны ’хсæн фарастмæ тесттæ ног коронавирус рабæрæг кодтой.
;2021-æм азы 4 декабры

*  Æппынкъаддæр 21 адæймаджы фæмардысты центрон Кенийы — чындзæхсæвмæ цы автобусæй цыдысты, уый хидæй донмæ ныххауди.
*  Гурмæ ’ввæхс Зегдулетийы хъæуы цæрæг зæхкусджытæ рæстæгмæ сæхгæдтой фæндаг — уымæй се ’нæразыдзинад равдыстой, сæ хизæнуæттæ фæсарæйнаг инвестормæ кæй уæй кæнынц, уый тыххæй.
;2021-æм азы 3 декабры
*  Киевы 1969-æм азы гуырд цæрæджы зæрдæмæ нæ фæцыдис, йæ фатеры цы цалцæг скодтой, уый, æмæ цалцæггæнæджы йæ ливорæй фехста. Цæф адæймаджы аластой рынчындонмæ, æхсæджы та — пъæлицæмæ.
*  Дзæуджыхъæуы зынгсирвæзт 48-æм скъолайы, арт аххуысын кодтой, эвакуаци бахъуыд 510 сывæллоны.
;2021-æм азы 1 декабры
*  Мюнхены срæмыгъд, дыккаг дунеон хæсты заманæй чи баззæд, ахæм бомбæ. Цыппар арæзтадон кусæджы фæцæф сты.

## Фиппаинæгтæ

Категори:2021-æм азы мæйтæ